section_heading: Djetinjstvo
paragraph_text: Rođen je u siromašnoj obitelji od Marthe i Johna Wiggleswortha u malom engleskom selu Menstonu, pored Bradforda. Već sa šest godina počeo je pomagati obitelji radeći na poljima šećerne trske. Majka mu je bila kućanica i izrađivala je odjeću od tkanine koju bi joj davali prijatelji i rodbina. Kad je Smithu bilo osam godina, njegova baka, inače pobožna Wesleyeva metodistkinja, počela ga je voditi u obližnju metodističku kapelicu. Tamo je Smith vidio stare ljude kako pjevaju pjesme slavljenja i plešu oko peći, i tada je primio sigurnost spasenja kroz Kristovu krv. Kako će kasnije reći, od tog dana do kraja života bio je siguran da će kad umre biti u Kraljevstvu nebeskom. Već je tada počeo osvajati duše za Krista i prvo obraćenje bilo je ono njegove majke.